NWU kry 'n indrukwekkende vier sterre in sy jongste QS-gradering | News | NWU | North-West University
NWU kry 'n indrukwekkende vier sterre in sy jongste QS-gradering
Belinda Bantham -- Fri, 06/08/2018 - 09:14
Quacquarelli Symonds (QS) het in sy jongste evaluering aan die Noordwes-Universiteit (NWU) 'n algehele vierstergradering toegeken. Die NWU het voorheen in 2012 drie sterre gekry.
Prof Dan Kgwadi, visekanselier, sê die vierstergradering bevestig die vordering met die realisering van die NWU se droom om 'n internasionaal erkende universiteit in Afrika te word. "Hierdie gradering help die bestuur om ons vordering sedert ons laaste evaluering akkuraat te bepaal."
Die universiteit het volpunte vir die aanwyser ten opsigte van kampuswerkgewerteenwoordigheid ontvang, aangesien daar meer as 200 maatskappye is wat die NWU se kampusse jaarliks vir indiensneembaarheidsaktiwiteite besoek.
Die NWU se geriewe is uitnemend, met sportgeriewe van wêreldgehalte, en 'n goeie hoeveelheid studenteverblyf, asook goeie inligtingstegnologie-infrastruktuur, studente-ondersteuningsgeriewe, en 'n wye verskeidenheid studenteverenigings.
Die NWU is 'n leier met innovasie, met ten minste 50 aktiewe patente, meer as 500 navorsingsamewerkingsooreenkomste met die bedryf, en ten minste vyf afwentelmaatskappye wat die afgelope vyf jaar gestig is.